U-I-294/95
Natisni
Opravilna št.:
U-I-294/95
Datum odločitve:
7. 11. 1996
Objavljeno:
OdlUS V, 152
ECLI:
ECLI:SI:USRS:1996:U.I.294.95
Akt:
Odlok o ustanovitvi vaških skupnosti Ljubnica, Stenica, Skomarje del, Brezen, Spodnji Dolič, Pake del, Hudinje z RTC Roglo in Trške skupnosti Vitanje (Ur. list RS, št. 33/95), 1. in 14. čl.
Izrek:
Zahteva za oceno ustavnosti in zakonitosti 1. in 14. člena Odloka o ustanovitvi vaških skupnosti Ljubnica, Stenica, Skomarje del, Brezen, Spodnji Dolič, Pake del, Hudinje z RTC Roglo in Trške skupnosti Vitanje se zavrže.
Evidenčni stavek:
Ustavno sodišče je zahtevo Sveta Občine Zreče zavrglo, ker izpodbijani določbi Odloka Občine Vitanje z ničemer ne posegata v pravice Občine Zreče kot lokalne skupnosti.
Geslo:
Nepristojnost Ustavnega sodišča za oceno medsebojne skladnosti občinskega odloka in občinskega statuta.
Organizacija občine, vaške skupnosti.
Pravna podlaga:
Zakon o lokalni samoupravi (ZLS), 30., 18. čl.
Zakon o Ustavnem sodišču (ZUstS), 23., 25. čl.
Opomba:
V obrazložitvi svoje odločitve se Ustavno sodišče skicuje na svojo odločbo U-I-76/95 z dne 7/12-1995 (OdlUS IV,119).
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Svet Obvčine Zreče
Datum vloge:
20. 11. 1995
Vrsta odločitve:
sklep
Vrsta rešitve:
zavrženje
Dokument:
US18062
Dokument v PDF obliki:
U-I-294-95.pdf
119 KB
Prenesite datoteko
U-I-294/95
7.11.1996
S K L E P
Ustavno sodišče je v postopku za oceno ustavnosti in zakonitosti, začetem z zahtevo Sveta Občine Zreče, ki ga zastopa župan Jože Košir, na seji dne 7. novembra 1996
s k l e n i l o :
Zahteva za oceno ustavnosti in zakonitosti 1. in 14. člena Odloka o ustanovitvi vaških skupnosti Ljubnica, Stenica, Skomarje del, Brezen, Spodnji Dolič, Pake del, Hudinje z RTC Roglo in Trške skupnosti Vitanje (Uradni list RS, št. 33/95) se zavrže.
O b r a z l o ž i t e v
A.
1. Župan Občine Zreče je na podlagi posebnega pooblastila Sveta Občine Zreče vložil zahtevo za oceno ustavnosti in zakonitosti Odloka o ustanovitvi vaških skupnosti Ljubnica, Stenica, Skomarje del, Brezen, Spodnji Dolič, Pake del, Hudinja z RTC Roglo in Trške skupnosti Vitanje (v nadaljevanju: Odlok) in sicer za tisti del besedila 1. in 14. člena, ki v nasprotju s 133. točko 2. člena Zakona o ustanovitvi občin in o določitvi njihovega območja (Uradni list RS, št. 60/94 in 69/94 - v nadaljevanju: ZUODNO) v vaško skupnost Hudinja vključuje tudi Rekreacijskoturistični center Rogla.
2. Zahteva je bila na podlagi prvega odstavka 28. člena Zakona o Ustavnem sodišču (Uradni list RS, št. 15/94 - v nadaljevanju: ZUstS) poslana v odgovor Občinskemu svetu Občine Vitanje, ki pa nanjo ni odgovoril.
B.
3. Ustavno sodišče je na zahtevo Sveta Občine Zreče z odločbo U- I-76/95 z dne 7.12.1995 (OdlUS IV, 119) že odpravilo tiste določbe Statuta Občine Vitanje, v katerih območje Občine Vitanje ni bilo določeno v skladu ZUODNO. Tako je odpravilo tudi tisti del besedila prvega odstavka 44. člena Statuta Občine Vitanje, ki je določal, da se ob ustanovitvi Vaške skupnosti Hudinja vključi v njeno območje tudi RTC Rogla.
4. Z izpodbijanim Odlokom je Občinski svet Občine Vitanje ustanovil le delovna telesa občinskega sveta in imenoval njihove člane v skladu s drugim odstavkom 30. člena ZLS. Ta delovna telesa kljub svojemu spornemu in nelogičnemu nazivu "vaške skupnosti" niso vaške skupnosti v smislu 18. člena ZLS, torej teritorialne enote, na katere je po tej zakonski določbi lahko razdeljena občina, zato v obravnavani zadevi ne gre za vprašanje skladnosti izpodbijanih določb Odloka z zakonom, ampak le za vprašanje medsebojne skladnosti občinskega odloka in občinskega statuta, za kar pa Ustavno sodišče ni pristojno. Sporni naziv na splošno kakor tudi konkretno naziv enega od teh delovnih teles "vaška skupnost Hudinja vključno z RTC Roglo" nima pravnih posledic na zakonsko določeno območje Občine Vitanje in Občine Zreče, zato sporne določbe izpodbijanega odloka tudi ne ogrožajo pravic Občine Zreče. S tem ni podan procesni pogoj iz 7. alinee prvega odstavka 23. člena ZUstS in je bilo zahtevo treba zavreči.
C.
5. Ustavno sodišče je sprejelo ta sklep na podlagi 23. in 25. člena ZUstS v sestavi: predsednik: dr. Tone Jerovšek in sodniki dr. Peter Jambrek, mag. Matevž Krivic, mag. Janez Snoj, dr. Janez Šinkovec, dr. Lovro Šturm, Franc Testen, dr. Lojze Ude in dr. Boštjan M. Zupančič. Sklep je sprejelo soglasno.
Predsednik
dr. Tone Jerovšek